text: কালা পাথার (নেপালি ও হিন্দি ভাষায় কালা পাথার অর্থ কালো পাথর) নেপালের হিমালয় পর্বতমালায় অবস্থিত একটি পর্বত। এটি পুমোরি পর্বতের দক্ষিণ অংশে অবস্থিত। এভারেস্ট পর্বত অঞ্চলে কালা পাথার ট্রেকিং রোমাঞ্চপ্রিয় অভিযাত্রী ও পর্বতারোহীদের নিকট বেশ জনপ্রিয়। কালা পাথারের চূড়া থেকে এভারেস্ট পর্বতের চূড়া ও এভারেস্ট বেস ক্যাম্পের দৃশ্য অবলোকন করা যায়। এভারেস্ট, নুপসে ও চাংসে পর্বতের পরিষ্কার দৃশ্য কালা পাথর থেকে দেখা যায়। এছাড়া লোটসে পর্বতের চূড়াও এখান থেকে দেখা যায়। পৃথিবীর সর্বোচ্চ ওয়েবক্যাম, মাউন্ট এভারেস্ট ওয়েবক্যাম কালা পাথারে অবস্থিত।
  
  বিষয়শ্রেণী:নেপালের পর্বত
title: কালা পাথার